કલ્યાણના પ્રતીક તરીકે સ્વસ્તિક, ઉત્સાહ અને શક્તિ તરીકે સિંદૂર ભોગ તથા બલિના પ્રતીક તરીકે શ્રીફળ, પાવનકારી વસ્તુઓ તરીકે ગંગાજળ તથા તુલસીદળ તથા સર્વોત્તમ ધાન્ય તરીકે ચોખાને ગણાયા છે. આથી ઘણા લોકો એમ કહેતા જોવા મળે છે કે, “આ જગતમાં ઇશ્વરે બે જ વસ્તુ સૌથી શ્રેષ્ઠ બનાવી છે, જેમાં સૌપ્રથમ ચોખા અર્થાત્ અક્ષત અને બીજી વસ્તુ છે સાકર અર્થાત્ ખાંડ. આમ, ચોખાની શ્રેષ્ઠતા અપાર છે. ઘણા વિદ્વાનો ચોખાનું દાન કરે છે. કોઇ વ્યક્તિ મીઠું નાખીને ચોખાના ભાત રાંધીનો પાેતાનું પેટ ભરી શકે છે. ચીન જેવા દેશમાં ચોખાના ભાત બનાવી તેના લાડુ પણ બનાવી લોકો હોંશે હોંશે ખાય છે. જો કોઇ વ્યક્તિ નિઃસંતાન હોય તો તેણે દૂધમાં અક્ષત નાખીને ભગવાન શિવ ઉપર તેનો અભિષેક કરવો અથવા ડાંગરનો રોટલો ભરી શિવાલયમાં જઇ શિવજી ઉપર મૂઠીની ધારમાંથી શિવમહિમ્નનાં ગાન સાથે કે દિવ્યરુદ્રાભિષેકના ગાન સાથે શિવજી ઉપર ૧૧ અભિષેક કરવા. આ એક અદ્ભુત પ્રયોગ છે. જેના પ્રતાપે ઘણાં પ્રૌઢ નિઃસંતાનને ત્યાં સંતાન ઉત્પન્ન થયેલાં જોવા મળ્યાં છે.